Foto: huffingtonpost.com AQShning yangi prezidenti hozirgi davlat rahbari Barak Obamaning tvitterdagi 11 million folloverini "qo‘lga kiritadi". Bu haqida Oq uyning rasmiy saytida ma’lum qilindi. 2017 yilning 20 yanvaridan @POTUS akkaunti Amerikaning 45-prezidenti nomidan yuritiladi. Obamaning barcha tvitlari uning yangi rasmiy @POTUS44 mikroblogiga ko‘chiriladi. Oq uy saytida ta’kidlanishicha, Obama – ijtimoiy tarmoqlarda faollik qilgan ilk prezident. U @POTUS tvitteriga ega birinchi AQSh prezidenti bo‘ldi. Barak Obama birinchi bo‘lib Facebook’da translyatsiyalar olib bordi va YouTube’da fuqarolarning savollariga javob berishni yo‘lga qo‘ydi. Obamaning instagram va feysbukida chop etilgan kontentlar quyidagi havolalarda kuzatiladi:  instagram.com/ObamaWhiteHouse facebook.com/ObamaWhiteHouse.